ໃນຄັ້ງນີ້ ບັນດາຜູ້ບໍລິໂພກ ສຫລ ຈະປະເຊີນ ກັບລາຄາ ທີ່ສູງຂຶ້ນ ຍ້ອນການຂຶ້ນພາສີ ຂອງ ທ່ານທຣຳ
ເປັນເວລາຫຼາຍກວ່ານຶ່ງປີມາແລ້ວ ທີ່ສອງເສດຖະກິດໃຫຍ່ທີ່ສຸດຂອງໂລກ ໄດ້ປະເສີນກັນ ໃນການເດີມພັນສູງ ທີ່ທະວີຂຶ້ນເລື້ອຍໆ ໂດຍທີ່ທ່ານທຣຳ ຂຶ້ນພາສີຕໍ່ສິນຄ້ານຳເຂົ້າຂອງຈີນ ແລະປັກກິ່ງ ກໍໄດ້ຕອບໂຕ້ຄືນ
ສົງຄາມການຄ້າ ຂອງປະທານາທິບໍດີ ດໍໂນລ ທຣຳ ກັບຈີນ ຈົນເຖິງດຽວນີ້ ໂດຍສ່ວນ ໃຫຍ່ ເປັນເລື້ອງທີ່ບໍ່ມີຕົວບໍ່ມີຕົນ ສຳລັບພວກຜູ້ບໍລິໂພກຊາວອາເມຣິກັນ ຫາກແຕ່ມັນ ກຳລັງຈະມີຜົນກະທົບ ຢູ່ໃນສະຫະລັດ ເລີ້ມຕົ້ນແຕ່ວັນອາທິດນີ້ ເປັນຕົ້ນໄປ ລັດຖະບານສະຫະລັດ ຈະເລີ້ມເກັບພາສີ 15 ເປີເຊັນ ຕໍ່ສິນຄ້ານຳເຂົ້າຂອງຈີນ ມູນຄ່າ 112 ຕື້ໂດລາ ສິ່ງຕ່າງໆຫຼາຍຊະນິດ ຈາກ ໂມງສະຫຼາດ ແລະໂທລະພາບ ຫາ ເກີບ ຜ້າອ້ອມໄດເປີ້ ເຄື່ອງກິລາຕ່າງໆ ຈົນຮອດ ຊີ້ນ ແລະຜະລິດຕະພັນນົມຕ່າງໆເປັນຕົ້ນ ເປັນຄັ້ງທຳອິນ ນັບຕັ້ງແຕ່ ທ່ານທຣຳ ໄດ້ ເລີ້ມຕົ້ນສົງຄາມການຄ້າ ຄົວເຮືອນຂອງຊາວອາເມຣິກັນທັງຫຼາຍ ຈະປະເຊີນກັບລາ ຄາທີ່ສູງຂຶ້ນ ຍ້ອນວ່າ ບໍລິສັດຂອງສະຫະລັດ ຫຼາຍໆແຫ່ງກ່າວວ່າ ພວກເຂົາເຈົ້າ ຈະຖືກກົດດັນໃຫ້ສົ່ງຕໍ່ຄ່າໃຊ້ຈ່າຍໃນການນຳເຂົ້າສິນຄ້າຕ່າງໆຂອງຈີນທີ່ສູງຂຶ້ນນັ້ນ ແກ່ພວກລູກຄ້າທັງຫຼາຍ ເປັນເວລາຫຼາຍກວ່ານຶ່ງປີມາແລ້ວ ທີ່ສອງເສດຖະກິດໃຫຍ່ທີ່ສຸດຂອງໂລກ ໄດ້ປະເສີນ ກັນ ໃນການເດີມພັນສູງ ທີ່ທະວີຂຶ້ນເລື້ອຍໆ ໂດຍທີ່ທ່ານທຣຳ ຂຶ້ນພາສີຕໍ່ສິນຄ້ານຳ ເຂົ້າຂອງຈີນ ແລະປັກກິ່ງ ກໍໄດ້ຕອບໂຕ້ຄືນ ດ້ວຍການຂຶ້ນພາສີຕໍ່ສິນຄ້າສະຫະລັດ ເຊັ່ນກັນ ທັງສອງຝ່າຍ ກໍໄດ້ທຳການເຈລະຈາກັນມາເປັນໄລຍະໆ ທີ່ເຫັນໄດ້ວ່າ ບໍ່ຄ່ອຍຄືບໜ້າ ເລີຍ ເຖິງແມ່ນຈະມີຄວາມຫວັງຢູ່ພຽງເຫຼັກນ້ອຍ ທີ່ອາດຈະມີການຕົກລົງກັນໄດ້ ກໍຕາມ ໃນຕະຫຼອດເວລາ ພວກເຂົາເຈົ້າ ໄດ້ວາງມາດຕະການຂຶ້ນພາສີ ມູນຄ່າຫຼາຍຕື້ໂດລາ ຕໍ່ສິນຄ້າຕ່າງຂອງກັນແລະກັນ ອັນເປັນບັນຫາທີ່ບັນດານັກວິເຄາະ ກ່າວວ່າ ເປັນຍຸດທະ ວິທີບໍ່ເທົ່າທຽມກັນ ຂອງປັກກິ່ງ ໃນການເຮັດໃຫ້ຕົນກາຍເປັນມະຫາອຳນາດ ໃນດ້ານ ເທັກໂນໂລຈີ ພວກຜູ້ບໍລິໂພກຊາວເອເມຣິກັນ ມາຈົນເຖິງເວລານີ້ ກໍບໍ່ໄດ້ຮັບຜົນກະທົບພໍປານໃດເທື່ອ: ລັດຖະບານທ່ານທຣຳ ໄດ້ປະເຄື່ອງໃຊ້ພາຍໃນເຮືອນແຕ່ລະວັນສ່ວນໃຫຍ່ ໄວ້ຄືເກົ່າ ອອກຈາກບັນຊີ ການຂຶ້ນພາສີຂອງຕົນ (ຊຶ່ງມີມູນຄ່າ 250 ຕື້ໂດລາ ຕໍ່ສິນຄ້າຂອງຈີນ) ແລະໄດ້ແນເປົ້າໝາຍໃສ່ເຄື່ອງອຸດສາຫະກຳ ແທນ ອັນນັ້ນ ໃກ້ຈະມີການປ່ຽນແປງ ໃນເວລາທີ່ ການຂຶ້ນພາສີໃໝ່ຂອງທ່ານທຣຳ ເລີ້ມບັງ ຄັບໃຊ້ ໃນເວລາ 12 ໂມງ 1 ນີທີຕອນເຊົ້າວັນອາທິດມື້ນີ້ ເປັນ 69 ເປີເຊັນ ຂອງສິນຄ້າ ອຸປະໂພກ ທີ່ຊາວອາເມຣິກັນຊື້ ຈາກຈີນ ຈະປະເຊີນກັບພາສີນຳເຂົ້າຂ້ອງທ່ານທຣຳ ທີ່ ສູງຂຶ້ນ ຈາກ 29 ເປີເຊັນໃນປັດຈຸບັນນີ້ ອ່ານຂ່າວນີ້ຕື່ມ ເປັນພາສາອັງກິດ